Period: Old Babylonian
Genre: Royal Inscription
Transliteration:
<SURFACE>
{d}nin-lil₂ nin dingir-re-e-ne-ra
{d}i-din{d}da-gan lugal kala-ga
{urud}alam <unk>...ma mu-na-dim₂
igi-ni-še₃ in-de₆
nam-til₃-la-ni-še₃ a mu-na-ru
lu₂ a₂ nig₂-hul dim₂-ma...
nig₂ dim₂-ma-mu ib₂...be₂-a
mu-sar-ra-ba mu-ni bi₂-ib₂-sar-re-a
aš₂ bal-ba-a-ke₄-eš
lu₂-kur₂ šu ba-an-zi-zi-a
lu₂-ba {d}en-lil₂ lugal-mu {d}nin-lil₂ nin-mu
{d}da-gan dingir-ga₂ nam ha-ba-an-da-kud-ru-ne

Cuneiform:
<SURFACE>
𒀭𒎏𒆤𒎏𒀭𒊑𒂊𒉈𒊏
𒀭𒄿𒁷𒀭𒁕𒃶𒈗𒅤𒂵
𒍏𒀩<unk>...𒈠𒈬𒈾𒁶
𒅆𒉌𒂠𒅔𒁺
𒉆𒋾𒆷𒉌𒂠𒀀𒈬𒈾𒊒
𒇽𒀉𒃻𒅆𒌨𒁶𒈠...
𒃻𒁶𒈠𒈬𒌈...𒁉𒀀
𒈬𒊬𒊏𒁀𒈬𒉌𒉈𒌈𒊬𒊑𒀀
𒀾𒁄𒁀𒀀𒆤𒌍
𒇽𒉽𒋗𒁀𒀭𒍣𒍣𒀀
𒇽𒁀𒀭𒂗𒆤𒈗𒈬𒀭𒎏𒆤𒎏𒈬
𒀭𒁕𒃶𒀭𒂷𒉆𒄩𒁀𒀭𒁕𒋻𒊒𒉈